《九日》
宋代·王炎

湖边老石立巨鳌，背负浮图千尺高。升高望远天界阔，海山江树皆秋毫。

蓬莱藏室极清静，虽有暇日无游遨。不应令节亦虚度，特为萸菊觞新醪。

樽前一笑岂易得，身涉百忧今二毛。兹游回首便陈迹，事如逝水流滔滔。

明年九日定何许，未用感慨增烦劳。半生随牒落州县，莫年结绶来神皋。

去留聚散偶然耳，且覆一杯持蟹螯。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。